open-index/open-wikipedia-markdown huggingface dataset:
Intermediárna hornina

[náhľad|Neogénny [andezit, Krupina, Štiavnické vrchy]]
**Intermediárna hornina** je vyvretá hornina, ktorej chemické zloženie odpovedá rozhraniu medzi kyslými (felzickými) a bázickými horninami. Tavenina (magma) odpovedajúceho zloženia je obyčajne označovaná ako *andezitická*. Obsahujú 52 až 65 % SiO2. Kremeň ako taký tvorí menej ako 20 % jej minerálov, významné sú tiež živce, hlavne plagioklasy s obsahom anortitovej zložky 10-50 % alebo alkalické živce. Medzi typické intermediárne horniny patrí sopečná hornina andezit, a jej hlbinný ekvivalent diorit. Medzi ďalšie intermediárne horniny patria trachyt a syenit. V diagrame QAPF sú intermediárne horniny zobrazované spolu s bázickými v pravom rohu diagramu pri vrchole P, pretože obsahujú hlavne palgioklasy. V TAS diagrame k nim možno priradiť viacero typov hornín v stĺpci medzi 52 - 65 % SiO2.

Intermediárne horniny vznikajú hlavne v oblastiach vulkanických ostrovných oblúkov. Ich pôvod v tomto prostredí sa dovodzuje od parciálneho tavenia kôry a plášťa nad subdukčnými zónami, kde unikajúce fluidá z ponárajúcej sa platne natavujú svoje nadložie. Takéto magmy sa označujú ako vápenato-alkalické. K vzniku intermediárnych hornín však nedochádza iba vo vulkanických oblúkoch ale aj v iných geotektonických prostrediach mimo okrajov kontinentov, napríklad v stredooceánskych chrbtoch alebo v riftových oblastiach. Usudzuje sa preto, že menšie množstvá magmy intermediárneho zloženia môžu vznikať aj miešaním magmy bazaltového a granitického zloženia; frakčnou kryštalizáciou z minerálov bohatých na železo alebo komplexnými reakciami medzi kryštalizujúcou fázou a koexistujúcou taveninou.

## Referencie

Kategória:Vyvreté horniny
Aéropole Science Park

**Aéropole Science Park** je belgický podnikateľský inkubátor a vedecký park, nachádzajúci sa v najväčšom meste Valónskeho regiónu a treťom najväčšom meste Belgicka v meste Charleroi. V blízkosti parku sa nachádza letisko Charleroi Brusel-Juh, múzeum výtvarného umenia Musée des beaux-arts Charleroi a múzeum politika a humanistu Julesa Destréeho.

## Charakteristika
V parku sa nachádzajú dva výskumné ústavy:
* Ústav lekárskej imunológie
* Ústav molekulárnej biológie a medicíny

## Externé odkazy
* Prezentácia Aéropole Science Park na YouTube 

Kategória:Vedecké parky v Belgicku
Kategória:Charleroi
Hlboké (Zakarpatská oblasť)

**Hlboké** (, ) je dedina v Zakarpatskej oblasti na západnej Ukrajine v Užhorodskom rajóne. Žije tu 577 obyvateľov.

## Poloha
Obec leží približne 10 kilometrov juhovýchodne od Užhorodu neďaleko mesta Seredné.

## Dejiny
Za Rakúsko-uhorskej monarchie bola obec súčasťou Užskej župy, v rokoch 1918–1938 zas patrila do teritória Česko-Slovenskej republiky. V roku 1945 bolo Hlboké aj s celou Zakarpatskou Ukrajinou pripojené k Ukrajinskej SSR.

## Referencie

Kategória:Dediny v Užhorodskom rajóne
Turie Remety

**Turie Remety** (, ) je dedina v Zakarpatskej oblasti na západnej Ukrajine v Perečínskom rajóne. Žije v nej 3 340 obyvateľov.

## Poloha
Obec leží približne 10 km východne od Perečínu neďaleko slovenskej štátnej hranice.

## Dejiny
Za Rakúsko-Uhorska bola obec súčasťou Užskej župy, v rokoch 19181938 zas patrila do teritória ČSR. V roku 1945 boli Turie Remety aj s celou Zakarpatskou Ukrajinou pripojené k Ukrajinskej SSR.

Podľa štatistiky z roku 1910 v Turích Remetách žilo 2 041 obyvateľov, z toho bolo 1 237 Rusínov, 446 Maďarov a 334 Slovákov.

## Referencie

Kategória:Dediny v Perečínskom rajóne
Komsomoľsk

**Komsomoľsk** môže byť:
* obec v Zakarpatskej oblasti na Ukrajine, pozri Komsomoľsk (Ťačivský rajón)
* mesto v Rusku, pozri Komsomoľsk na Amure
Solotvyno

**Solotvyno**, v minulosti **Slatinské Doly** (, , , ) je sídlisko mestského typu v Zakarpatskej oblasti na západnej Ukrajine v Ťačivskom rajóne. Žije tu 8 956 obyvateľov, prevažne Rumuni, Maďaři a Ukrajinci.

Obcou prechádza cesta spájajúca Mukačevo, Rachov a Ivano-Frankivsk; rovnakým smerom vedie i železnica, avšak Solotvyno je konečnou stanicou osobných vlakov z Baťova, pretože nasledujúci úsek prechádza rumunským územím. V januári 2007 bol za účasti prezidentov Viktora Juščenka a Traiana Băsescu po mnohých rokoch otvorený hraničný most cez Tisu, ktorý zjednodušil prístup do miestneho odľahlého regiónu. 

## Poloha
Obec leží na brehu rieky Tisa na rumunskej štátnej hranici. Na opačnej strane rieky leží mesto Marmarošská Sihoť.

Od viedenskej arbitráže v novembri 1938 až do marca 1939 bolo v Slatiských Doloch funkčné letisko odkiaľ štartovali lietadlá na trase Slatinské Doly, Spišská Nová Ves, Bratislava, Praha.

## Dejiny
Prvýkrát sa Solotvyno spomína okolo roku 1360 (pôvodnú obec vypálili Mongoli v roku 1241). V roku 1910 malo mesto 2 330 obyvateľov, z ktorých väčšinu tvorili Maďari. Súčasná populácia je 8 391 (odhad z roku 2022). Za Rakúsko-uhorskej monarchie bola obec súčasťou Marmarošskej župy. V roku 1920 sa mesto stalo súčasťou novovzniknutého Československa, v roku 1939 ho získalo Maďarsko. Mnohí z veľkej židovskej populácie zomreli počas holokaustu. Po druhej svetovej vojne sa Solotvyno stalo súčasťou Ukrajinskej SSR v Sovietskom zväze. 

Mesto je konečnou zastávkou ukrajinského úseku železnice, ktorá vedie z Ľvova do Podkarpatske Rusi. V obci sa nachádza múzeum soľných baníkov.

## Soľné bane a slané jazerá
Obec je známa predovšetkým svojimi rozľahlými soľnými baňami a jazerami. Voda odčerpávaná z hlbokých soľných baní sa zhromažďuje v povrchových jazerách s nasýtenou slanou vodou, okolo ktorých je vybudovaná rekreačná zóna s lunaparkom, reštauráciami a diskotékou. Miestne sanatórium funguje od roku 1968.

## Galéria

Súbor:Winding tower in Solotvyno (5659-61).jpg|Soľná baňa v obci Solotvyno
Súbor:Ukraine-Zakarpayska oblast-Solotvuno.JPG
Súbor:Solot02.JPG
Súbor:Ukraine-Zakarpayska oblast-Solotvuno-Alergologicne pidzemne viddilenja.JPG
Súbor:Solotvyno (Aknaszlatina),former synagogue.jpg|Stará synagóga
Súbor:Solotvyno. Former synagogue.jpg|Bývalá synagóga, dnes pekáreň
Súbor:Solotvyno (Aknaszlatina). Old Jewish cemetery -01.jpg|Židovský cintorín


## Zdroj

* 

Kategória:Obce v Ťačivskom rajóne
Kategória:Sídliská mestského typu na Ukrajine
Buštín

**Buštín** alebo tiež **Buština**, **Buštino** (, , , , ) je sídlisko mestského typu v Zakarpatskej oblasti na západnej Ukrajine v Ťačivskom rajóne. V roku 2022 malo približne 8444 obyvateľov.

## Poloha
Obec leží na brehu rieky Tisa neďaleko rumunskej štátnej hranice a 10 kilometrov severozápadne od mesta Ťačiv.

## Dejiny
Prvá písomná zmienka o Buštíne pochádza z roku 1336. Za Rakúsko-uhorskej monarchie bol Buštín súčasťou Marmarošskej župy, v rokoch 1918–1938 zas patril do teritória Česko-Slovenskej republiky. Za prvej republiky tu bol obecný notariát, žandárska stanica a poštový úrad. V roku 1944 bol s celou Podkarpatskou Rusou pripojený k Ukrajinskej SSR.

Štatistika z roku 1910 vykazovala v Buštíne prevažnú väčšinu rusínskeho obyvateľstva z celkového počtu 2056.

V roku 1930 žilo v osade 1 042 židovských obyvateľov. V roku 1957 mu bol priznaný štatút sídliska mestského typu.

## Galéria

Súbor:Bushtuno surroundings yellowgreen.jpg|Vrchy nad Buštínom
Súbor:Церква Буштино.jpg|Kostol


## Zdroj

* 

## Pozri aj
* Burštyn

Kategória:Obce v Ťačivskom rajóne
Kategória:Sídliská mestského typu na Ukrajine
Guido Fubini

**Guido Fubini** (* 19. január 1879, Benátky, Taliansko – † 6. jún 1943, New York, USA) bol taliansky matematik. Zaoberal sa predovšetkým rôznymi oblasťami matematickej analýzy, najmä diferenciálnymi rovnicami, funkcionálnou analýzou, komplexnou analýzou, či variačným počtom, ale aj inými oblasťami matematiky, napríklad teóriou grúp, diferenciálnou geometriou, či projektívnou geometriou. Po vypuknutí prvej svetovej vojny sa preorientoval na aplikovanú matematiku, pričom jeho výsledky v tejto oblasti našli využitie pri štúdiu elektrických obvodov, či akustiky.

Je známy predovšetkým vďaka tzv. Fubiniho vete, ktorá hovorí o výpočte viacrozmerných integrálov pomocou viacerých výpočtov jednoduchých integrálov a vďaka Fubiniho-Studyho metrike na projektívnych Hilbertových priestoroch. 

## Zdroj

Kategória:Talianski matematici
Kategória:Matematici židovského pôvodu
Kategória:Osobnosti z Benátok
Božie muky na Odborárskom námestí

right|thumb|Pohľad na božiu muku od západu

**Božie muky na Odborárskom námestí** sú božie muky na dnešnom Odborárskom námestí v Bratislave.

Ide o malú sakrálnu stavbu postavenú v bližšie neznámom čase. V stredoveku bolo tunajšie miesto voľným predmestským územím, na ktorom sa od polovice 17. storočia usporadúvali výročné trhy s dobytkom. 

Pravdepodobne z tohto obdobia pochádza dnešná stavba božích múk, vysoká osem metrov a stojaca na štvorcovom pôdoryse s rozmermi 1,25 x 1,25 metra. Ako nie je známy čas, kedy božie muky postavili, tak sú neznáme bližšie okolnosti jej vzniku. Pravdepodobne ide o niektorú z vežičiek z niekdajšieho Kostola klarisiek, resp. o sekundárne využitie zvyšku vežičky z roku 1469, ktorá stála pred mestskými hradbami a ktorú v dôsledku tureckého ohrozenia museli obyvatelia mesta zbúrať. Zachránenú a zachovalú časť zrekonštruovali a postavili na tomto mieste.

Vcelku nenápadná, no zaujímavá stavba, postavená navyše na dnes veľmi frekventovanom mieste, je historickou architektonickou pamiatkou zreteľne kontrastujúcou s okolitou modernou zástavbou. Na západnej strane vežičky sa vo výške nachádza malý výklenok so soškou Panny Márie (*Mater Dolorosa*, t. j. *Matka trúchliaca*) držiacej krížik v pravej ruke. V roku 1999 bola celá pamiatka dôsledne zrekonštruovaná. 

## Zdroj
* I. Janota, *Rehole, kostoly a kláštory v Bratislave*, Albert Marenčin - Vydavateľstvo PT, Bratislava, 2008, ISBN 978-80-89218-65-3 

Kategória:Pamiatky v Bratislave
Kategória:Staré Mesto (Bratislava)
Kategória:Božie muky na Slovensku
Ostrý vrch (535,4 m n. m.)

**Ostrý vrch** () je vrch v  Strážovských vrchoch. 

## Poloha
Leží juhozápadne od mesta Dubnica nad Váhom.

## Referencie

Kategória:Vrchy v Strážovských vrchoch
Kategória:Vrchy v okrese Ilava
Kategória:Vrchy pod 1000 metrov na Slovensku
Kategória:Dubnica nad Váhom
Thailand Science Park

**Thailand Science Park** (v thajčine  อุทยานวิทยาศาสตร์ประเทศไทย ) je thajský vedecký park, ktorý sa nachádza v meste Tha Khlong.

## História
Thailand Science Park je popredné centrum vedy, technológie a inovácie v krajine. Bol založený v roku 2002, je riadený technologickým riadiacim centrom TMC Národnej vedeckej a technologickej agentúry pre rozvoj pod dohľadom Ministerstva pre vedu a technológie. Jeho aktivity sú najmä v oblasti biotechnológie, informačných technológií, technológie materiálov a kovov a nanotechnológie. Technológie poskytujú silnú podporu pre podniky v oblasti poľnohospodárstva a potravinárstva, zdravotníctva a medicíny, energetiky a životného prostredia. Prvá fáza rozvoja parku bola dokončená v roku 2002. Vzťahuje sa na  140 000 metrov štvorcových. Ďalšie fázy rozvoja parku, s rozlohou 127 000 m² pre účely súkromných spoločností sa dokončujú.

## Poloha
Vedecký park sa nachádza v meste Tha Khlong, v okrese Klong Luang, v provincii Pathum Thani, v blízkosti mesta Rangsit, severne od Bangkoku, asi 20 km od letiska Don Muang. Park sa nachádza v blízkosti troch popredných univerzít Thajska: Asian Institute of Technology; Thammasat University; Sirindhorn International Institute of Technology.

## Charakteristika
V parku je viac ako 60 podnikov, 5 výskumných ústavov, 3 univerzity a jedna lekárska fakulta. Svoje sídlo tu má Národná agentúra vedy a techniky (Thajsko) NSTDA s 2 700 zamestnancami, TMC a národné výskumné centrá: Národné centrum elektroniky a výpočtovej techniky (NECTEC); Národné centrum pre genetické inžinierstvo a biotechnológie (BIOTEC); Národné centrum kovov a materiálov (MteCO); Národné centrum nanotechnológie (NANOTEC).

Vedecký park poskytuje a podporuje:
* technologickú a technickú podporu v rámci priemyselnej techniky programu pomoci (iTAP),
* finančnú podporu v rámci technologického rozvoju (CD), 
* duševné vlastníctvo poskytované službami živnostenského úradu (TLO),
* zmluvy, výskum a spoluprácu vo výskume, podporu vedy a techniky od znalostnej služby (STKS), 
* oslobodenie od dane z príjmov, podporuje výskum a vývoj Certifikačného výboru (RDC), 
* spoločný investičný fond spravovaný investičným NSTDA centrom (NIC).

## Externý odkaz
* Oficiálna stránka 

Kategória:Vedecké parky v Thajsku
Kategória:Thajsko
Nemecká Mokrá

**Nemecká Mokrá** (, ) je dedina v Zakarpatskej oblasti na západnej Ukrajine v Ťačivskom rajóne. Žije tu 540 obyvateľov.

## Poloha
Obec leží v horskej oblasti Východných Karpát, 65 kilometrov severne od Ťačiva, neďaleko obce Usť-Čorna.

## História
Za rakúsko-uhorskej monarchie bola obec súčasťou Marmarošskej župy v Uhorsku, v rokoch 1918–1938 zas patrila do Česko-Slovenskej republiky. V roku 1945 bola *Nemecká Mokrá* aj s celou Zakarpatskou Ukrajinou pripojená k Ukrajinskej SSR a premenovaná na *Komsomoľsk*.

Štatistika z roku 1910 vykazovala v Nemeckej Mokrej prevažnú väčšinu nemeckého obyvateľstva. Žilo tu spolu 730 obyvateľov, z toho bolo 28 Rusínov, 47 Maďarov a až 654 Nemcov.

Kategória:Obce v Ťačivskom rajóne
Nathan Jacobson

**Nathan Jacobson** (* 5. október 1910, Varšava, Poľsko – † 5. december 1999, Hamden, Connecticut, USA) bol americký matematik. Je známy predovšetkým vďaka práci v oblasti algebry a ako autor viacerých známych odborných kníh.

## Zdroj
* 

Kategória:Matematici USA
Kategória:Matematici židovského pôvodu
Kategória:Osobnosti USA židovského pôvodu
Kategória:Osobnosti z Varšavy
Zemiakové lupienky

thumb|vpravo|Zemiakové lupienky.
**Zemiakové lupienky** alebo hovorovo **čipsy** sú potravina vyrábaná z na jemno narezaných zemiakov, ktoré sú upečené dochrumkava na oleji. Obyčajne sa podávajú solené ale výnimkou nie sú ani pikantné (paprikové), slaninové, smotanové, či iné príchute.

Za miesto pôvodu je považované Saratoga Springs v americkom štáte New York. Prvé priemyselne produkované zemiakové lupienky sa objavili v USA začiatkom 20. storočia. Pôvodne boli balené v papieri alebo plechovkách. Dnes sú pre dlhšiu trvácnosť produktu balené v plastových vreckách s dusíkovou atmosférou.

## Zdravie

Zemiakové lupienky sú považované za nezdravé kvôli vysokému obsahu tukov. Ich častá konzumácia môže mať podiel na zvýšení hladiny cholesterolu.

## Galéria

File:Production of homemade chips (1).JPG|
File:Production of homemade chips (2).JPG|
File:Production of homemade chips (4).JPG|
File:Production of homemade chips (7).JPG|
File:Production of homemade chips (8).JPG|


## Iné projekty

Kategória:Jedlá
In Concert 1987: Abigail

***In Concert 1987: Abigail*** je koncertný album Kinga Diamonda nahratý počas turné k albumu Abigail v roku 1987, ale vydaný až v roku 1990. Album obsahuje jednu pieseň ešte od Mercyful Fate, Come to the Sabbath.

## Skladby
Autorom textov je King Diamond.

# „Funeral“  (Diamond)   – 1:55 
# „Arrival“  (Diamond)   – 5:47 
# „Come to the Sabbath“  (Diamond)   – 5:43 
# „The Family Ghost“  (Diamond)   – 4:25 
# „The 7th Day of July 1777“  (Diamond)   – 4:26 
# „The Portrait“  (King Diamond)   – 4:46 
# „Guitar Solo Andy“ (LaRocque)   – 3:35 
# „The Possession“  (Denner - Diamond)   – 3:52 
# „Abigail“ (Diamond)   – 4:28 
# „Drum Solo“ (Dee)  – 3:25 
# „The Candle“ (Diamond)   – 6:01 
# „No Presents for Christmas“ (Denner - Diamond)  – 4:23

## Skupina

*King Diamond - spev
*Andy LaRocque - gitara
*Mike Moon - gitara
*Timi Hansen - basa
*Mikkey Dee - bicie

Kategória:Koncertné albumy z 1990
Kategória:Albumy Kinga Diamonda
Kategória:Dvojalbumy
The Spider’s Lullabye

***The Spider's Lullabye*** je šiesty radový album dánskej heavy metalovej skupiny King Diamond. Rovnako ako debut *[[Fatal Portrait]]*, ani tento album nie je úplne konceptuálny.

Album bol napísaný ešte krátko po vydaní albumu *[[The Eye]]*, avšak nebol nahratý až do roku 1995 (jednou z príčin bolo aj obnovenie Mercyful Fate). S výnimkou Kinga a Andyho hrá na albume úplne nová zostava.

## Príbeh
Prvé skladby sú úplne nezávislé a každá hovorí samostatný príbeh. Väčší koncept tvoria posledné 4 skladby. Hovoria príbeh o mužovi menom Harry, ktorý trpí arachnofóbou. Rozhodne sa nájsť doktora, ktorý ho môže vyliečiť. Cez inzerát v novinách sa skontaktuje s doktorom Eastmannom. V skladbe *Room 17* sa ukáže, čo je Eastmann zač. Harryho liečba je v skutočnosti uhryznutie pavúkom. Keď sa na to Harry sťažuje, Eastmann ho nevníma. Harryho nájdu o niečo neskôr mŕtveho (zomrel na infarkt zo strachu), je z neho len kosť a koža. Pavúci si začnú robiť pavučiny v jeho očných jamkách.

## Zoznam skladieb
Autorom všetkých textov je King Diamond, hudbu zložil King Diamond, okrem uvedených.
# „From the Other Side“ 3:51
# „Killer“ 4:17 (Andy LaRocque)
# „The Poltergeist“ 4:29
# „Dreams“ 4:39
# „Moonlight“ 4:32
# „Six Feet Under“ 4:02 (Andy LaRocque)
# „The Spider's Lullabye“ 3:39
# „Eastmann's Cure“ 4:32
# „Room 17“ 8:17
# „To the Morgue“ 4:57 (Andy LaRocque)

## Zostava
* King Diamond - spev, klávesy
* Andy LaRocque - gitara, klávesy
* Herb Simonsen - gitara
* Chris Estes - basgitara
* Darrin Anthony - bicie

Kategória:Hudobné albumy z 1995
Kategória:Albumy Kinga Diamonda
Vedecký park

**Vedecký park** alebo **vedeckotechnický park** je oblasť s komplexom budov venovaná vedeckému výskumu na obchodnej úrovni a podnikateľská infraštruktúra prispievajúca k rastu ekonomickej úrovne regiónu prostredníctvom podpory rozvoja a rastu firiem so zaujímavým nápadom a zameraním. Existuje mnoho približných synoným pre termín *vedecký park*, napríklad **výskumný park**, **technologický park**, **Technopolis** alebo **biomedicínsky park**. Vhodný termín závisí od typu vedy a výskumu, do ktorého sú zapojené subjekty parku. Parky bývajú prepojené alebo prevádzkované s vedeckými inštitúciami vyššieho vzdelávania (vysoké školy a univerzity). Dochádza k rýchlemu prenosu informácií z výskumných pracovísk do firmy.

## Pozri aj
* Priemyselný park
* Zoznam vedeckých parkov

## Zdroj
The Beginning

***The Beginning*** je šiesty štúdiový album americkej hip-hopovej skupiny The Black Eyed Peas. Album bol vydaný 26. novembra 2010 cez vydavateľstvo Universal Music Group. Hlavný singel „The Time (Dirty Bit)“ bol vydaný dňa 9. novembra 2010. Druhý singel „Just Can’t Get Enough“ bol vydaný dňa 18. februára 2011. Tretí singel „Don’t Stop the Party“ bol vydaný dňa 10. mája 2011. Album dosiahol 6. miesto v rebríčku Billboard 200 a v prvom týždni sa predalo v USA 119,000 kópií.

## Vznik albumu
6. júna 2010 skupina potvrdila že robia na novom albume v interview pre *[[The Big Issue]]*. Album bol popísaný ako pokračovanie albumu *[[The E.N.D.]]*. will.i.am oznámil o novom albume, ktorý "symbolizuje rast, nové začiatky, a začína úplne nový pohľad," bude niesť názov **The Beginning**  a bude vydaný 30. novembra 2010. Album bol oficiálne oznámený v tlačovej správe 26. októbra 2010.

## Zoznam skladieb

## Pozície v rebríčkoch

## Referencie

## Externé odkazy
* *[http://www.metacritic.com/music/the-beginning/critic-reviews The Beginning]* at Metacritic

Kategória:Hudobné albumy z 2010
Kategória:Koncepčné albumy
Kategória:Albumy The Black Eyed Peas
Lawrence Klein

**Lawrence Robert Klein** (* 14. september 1920, Omaha, Nebraska, USA – † 20. október 2013, Gladwyne, Pensylvánia) bol americký ekonóm a nositeľ Nobelovej ceny za ekonómiu.

## Životopis
Narodil v Omahe, v štáte Nebraska, rovnako ako jeho starší brat a mladšia sestra. Navštevoval verejnú školu v Omahe, kde získal základy z matematiky, angličtiny, cudzích jazykov a histórie. 

Skúsenosti z dospievania počas Veľkej hospodárskej krízy mali hlboký vplyv na jeho intelektuálnu a profesionálnu kariéru. Vysokoškolský život mu dal základ pre pochopenie tejto skúsenosti a rozvíjať tak určité analytické zručnosti pre riešenie dôležitých ekonomických aspektov tejto éry. Ďalšie dva kroky v jeho vzdelávaní a kariérneho rozvoja však boli zásadné. Študoval na MIT pod významným ekonómom Paulom Samuelsonom. Po dokončení jeho diplomovej práce bolo ďalším dôležitým krokom pripojenie sa k ekonomickému tímu na Univerzite Cowles Commission v Chicagu. V Chicagu sa pohyboval medzi osobnosťami ako: Trygve Haavelmo, Tjalling Koopmans, Theodore Anderson, Leonid Hurwicz, Herman Rubin, Kenneth Arrow, Don Patinkin, Herman Chernoff, Herbert Simon a ostatnými. Na univerzite sa zoznámil a vzal si Soniu Adelsonovú, jeho druhú manželku. Leto roku 1947 strávil v Ottawe, kde sa zúčastnil stavať prvý z radov ekonometrických modelov pre kanadskú vládu. Keď sa vrátil do USA na jeseň 1948, pridal sa k personálu Národného úradu pre ekonomický výskum na pozvanie Arthura Burnsa na post doktorský grant.

V roku 1980 získal Nobelovú cenu za konštrukciu ekonomických kojunkturálnych modelov a ich použitie pri analýzach hospodárskej politiky.

## Externé odkazy
* Stránka Nobelovej ceny

Kategória:Ekonómovia USA
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Nositelia Nobelovej ceny z USA
Kategória:Absolventi University of California, Berkeley
Kategória:Absolventi MIT
Kategória:Osobnosti z Omahy
Kategória:Držitelia čestných doktorátov Viedenskej univerzity
Meißen

**Meißen** ([majsn], hornolužicky *Mišno*, ) je mesto v nemeckej spolkovej krajine Sasko, rozkladajúce sa na rieke Labe, severozápadne od Drážďan. Je centrom krajinského okresu *Meißen*, ktorý spadá pod správny okres *Drážďany*. 

V stredoveku bol metropolou Meißenského markgrófstva. Mesto je preslávené svetoznámym meißenským porcelánom.

Meißen sa preslávil aj vďaka králičiemu plemenu *meißenského baran*a, ktoré bolo v oblasti Meißenu vyšľachtené.

## Partnerské mestá
*  Arita-cho, Japonsko
*  Fellbach, Nemecko
*  Korfu, Grécko
*  Litoměřice, Česko
*  Provo, Utah, USA
*  Vitry-sur-Seine, Francúzsko

## Iné projekty

## Externé odkazy
* Oficiálna stránka 

## Zdroje
* 

Kategória:Mestá v Sasku
Gymnázium Jána Papánka

**Gymnázium Jána Papánka** je štvorročné, päťročné a osemročné gymnázium v Bratislave zamerané na cudzie jazyky. Pomenované je podľa Jána Papánka, slovenského diplomata a právnika. Gymnázium Jána Papánka je pridruženou školou UNESCO.

## Možnosti štúdia

* 4-ročné štúdium všobecné 
* 5-ročné bilingválne slovensko-anglické štúdium
* 8-ročné štúdium

## Dopravné spojenie

## Referencie

## Iné projekty

## Zdroj
* Oficiálne stránky školy 

Kategória:Organizácie v zriaďovateľskej pôsobnosti Bratislavského samosprávneho kraja
Kategória:Gymnáziá v Bratislave
Trofim Denisovič Lysenko

**Trofim Denisovič Lysenko** (, * 29. september 1898, Karlivka, Rusko – † 20. november 1976, Moskva, ZSSR) bol sovietsky agronóm považovaný za významného predstaviteľa tzv. mičurinovej agronómie, popredný biológ počas Stalinovej éry. Známy sa stal kvôli zavádzaniu nevedeckých metód v biológii a poľnohospodárstve.

Odmietal mendelovskú genetiku, ktorú sa pokúšal nahradiť teóriami hybridizácie ruského šľachtiteľa I.V. Mičurina. Napriek tomu, že bol Lysenko bezpartajný, podarilo sa mu vďaka dobrým kontaktom s politickými špičkami presadzovať svoje teórie ako jediné správne a viesť štvavú kampaň proti svojim oponentom z radov biológov. Jeho snahy o zvýšenie produkcie poľnohospodárskych výnosov si vyslúžili pozornosť a podporu Stalina, najmä po hladomoroch v 30. rokoch a poklese produktivity sovietskeho poľnohospodárstva, ktorý nasledoval po násilnej kolektivizácii.

V roku 1940 sa stal riaditeľom Ústavu genetiky Sovietskej akadémie vied, čím dosiahol vrchol svojej moci. Presadzoval anti-mendelovské doktríny a výrazne tým ovplyvnil sovietsky vzdelávací systém. V roku 1948 znamenal nesúhlas s Lysenkovou teóriou prostredím získanej dedičnosti politické prenasledovanie, stratu miesta vo vedeckom pracovisku alebo dokonca väzenie. Viacerí vedeckí oponenti Lysenka zahynuli vo väzeniach NKVD. Lysenkove práce boli v Sovietskom zväze oficiálne odsúdené v roku 1964 a v roku 1965 bol odvolaný z funkcie riaditeľa Ústavu genetiky. Napriek následnému návratu k mendelovskej genetike a klasickej vede krajina v tomto odvetví vedy stratila krok s vývojom vo svete.

Lysenko ako agronóm propagoval viacero postupov, ako jarovizáciu, letnú výsadbu zemiakov. Väčšina jeho metodík bola kritizovaná vedcami ako boli P.N. Konstantinov, A.A. Ľubiščev, P.I. Lisicyn a ďalší. Okrem kritiky jeho poľnohospodárskej metodiky, väčšina vedeckej obce odsudzovala aj jeho odmietanie medzinárodnej vedy a poľnohospodárskej praxe. Niektoré metodiky ako napr. boj s ochoreniami cukrovej repy, ktoré už dávno pred Lysenkom zaviedol maďarský entomológ Jablonovsky, boli považované za zastarané. Presadzoval nevedeckú teóriu štadiálneho vývoja rastlín. Podporoval tiež teóriu O.B. Lepešinskej o vzniku buniek z bezštruktúrnej živej hmoty, neskôr preukázateľne považovanú za pavedu.

## Referencie


## Iné projekty

## Externé odkazy
* Lysenkoism in ''The Sceptic's Dictionary''
* Ronald Fisher (1948). What Sort of Man is Lysenko? *Listener*, 40: 874–75
* Letter from Lysenko's parents to Stalin, *[[Pravda]]*, 3 January 1936.
* Lecourt, Dominique, ''Proletarian Science? The Case of Lysenko'' (1977), Atlantic Highlands, Humanities Press, London, this digital edition first published 2003
* BBC program (In Our Time) on Lysenko

Kategória:Sovietski biológovia
Kategória:Pseudovedci
Kategória:Členovia Ruskej akadémie vied
Majstrovstvá sveta vo futbale 2018

**Majstrovstvá sveta vo futbale 2018** boli dvadsiate prvé majstrovstvá sveta vo futbale. Konali sa od 14. júna do 15. júla 2018 v Rusku, po tom čo vyhrala hlasovanie na usporiadateľskú krajinu v decembri 2010. Boli to prvé Majstrovstvá sveta v Európe od roku 2006 v Nemecku; všetky okrem jedného štadiónu boli na európskej časti Ruska, na západ od pohoria Ural, aby bolo cestovanie zvládnuteľné. Majstrami sveta sa na rok 2018 stali futbalisti reprezentujúci Francúzsko, ktorí vo finále porazili Chorvátsko 4:2. 

## Hlasovanie o dejisku MS 2018

## Účastníci turnaja podľa konfederácií

; Afrika (CAF)
* 
*  
*  
*  
* 

; Ázia (AFC)
* 
* 
* 
* 
* 

; Južná Amerika (CONMEBOL)
* 
* 
* 
* 
* 

; Európa (UEFA)
*  – automaticky ako usporiadateľ
* 
* 
* 
* 
* 
* 
* 
* 
* 
* 
* 
* 
* 

; Severná a Stredná Amerika (CONCACAF)
* 
* 
* 

## Mestá, v ktorých sa hralo

* Moskva
* Petrohrad
* Soči
* Volgograd
* Rostov nad Donom
* Kazaň

* Saransk
* Samara
* Nižný Novgorod
* Jekaterinburg
* Kaliningrad

## Základné skupiny
**Skupina A**

|}

----

----

----

----

----

**Skupina B**

|}

----

----

----

----

----

**Skupina C**

|}

----

----

----

----

----

**Skupina D**

|}

----

----

----

----

----

**Skupina E**

|}

----

----

----

----

----

**Skupina F**

|}

----

----

----

----

----

**Skupina G**

|}

----

----

----

----

----

**Skupina H**

|}

----

----

----

----

----

* Japonsko postúpilo cez Senegal v porovnaní fair play bodov (žlté karty)

----

## Play-off

## Osemfinále

----
----
----
----
----
----
----

## Štvrťfinále

----
----
----

## Semifinále

----

## Zápas o 3. miesto

## Finále

## Zdroje
* 


Kategória:Majstrovstvá sveta vo futbale
Kategória:Futbal v 2018
Futbal
Kategória:2018 v Rusku
Ventil

**Ventil** môže byť: 
* technické zariadenie v potrubiach, pozri ventil (armatúra)
* súčiastka v strojoch s rôznou funkciou:
** riadenie výmeny náplne valca, pozri ventil (piestový spaľovací motor)
** riadenie dávkovania paliva, pozri vstrekovací ventil
* súčasť pneumatiky, pozri ventil (pneumatika) 

## Pozri aj
*spätný ventil
Ventil (pneumatika)

thumb|right|Funkcia ventilu
**Ventil pneumatiky** je súčasť pneumatiky, ktorá umožňuje manipuláciu s jej náplňou. Je súčasť duše alebo samostatný pri bezdušových pneumatikách. Je vyrobený z kovu. Plní nasledovné funkcie:
* nahustenie pneumatiky
* nepriepustné uzatvorenie
* kontrolu tlaku náplne
* vypustenie náplne

## Časti ventilu
#*Teleso ventilu*: 
#*jednodielne – pre osobné aj nákladné automobily. Je zavulkanizované do gumenej hlavice. Ak je súčasť duše, hlavica je vulkanizáciou spojená priamo s dušou. Pre bezdušové osobné pneumatiky je gumová hlavica tvarovaná a pri montáži zalisovaná do otvoru ráfika. Pre bezdušové nákladné pneumatiky sa teleso zvyčajne spája s ráfikom skrutkovým spojom s maticou a gumovou priechodkou.  
#*delené – pre nákladné automobily. Základné teleso je podobne ako jednodielne vulkanizáciou spojené cez gumovú pätku s dušou. Na závit tohto telesa sa skrutkuje nadstavec, ktorý môže byť tvarovaný.  
#*Kuželík* – je funkčná časť ventilu s gumeným tesnením, pritláčaným pružinou a pretlakom náplne k dosadacej ploche.
#*Čiapočka* – chráni ventil pred vnikaním nečistôt.

## Zdroje
* Močkoř R.: *Motorové vozidlá II. Podvozkové orgány.* SjF STU Bratislava, 1997.

Kategória:Pneumatiky
Levočský dom

**Levočský dom** je neskorogotická stavba obytného domu v Košiciach, pochádzajúca z 15. storočia, ktorá sa nachádza na nároží Hlavnej a Univerzitnej ulice. 

Dvojpodlažný dom s výrazným arkierom na kamenných konzolách nad vchodom, priečelím situovaný do najvýznamnejšej mestskej ulice, je najstarším a dodnes nepretržite fungujúcim hostincom na Slovensku a jednou z najstarších budov svojho druhu v Európe.

Zaujímavo vyznieva história ako dom prišiel k svojmu terajšiemu pomenovaniu. Pôvodne, krátko po svojom vzniku, patril košickému rodákovi, kráľovskému kancelárovi a neskoršiemu ostrihomskému arcibiskupovi Jurajovi Satmárimu. Ďalším vlastníkom domu bol komorský gróf a uhorský palatín Alexius Turzo, ktorý ho v roku 1542, rok pred svojou smrťou, odkázal rodnej Levoči (odtiaľ nesie dom svoje pomenovanie). Odvtedy sa v ňom ubytovávali levočskí kupci, ktorí na svojich obchodných cestách zavítali do Košíc. 

V roku 1569 dom odkúpilo mesto Košice, ktoré zachovalo jeho dovtedajšie využitie, no ako ubytovací hostinec už slúžil všetkým. Postupne si vybudoval pomerne významné postavenie vďaka úrovni poskytovaných služieb, takže sa stal vyhľadávaným i medzi príslušníkmi vyššej spoločnosti (napr. v marci 1626 sa v ňom konala sobášna hostina sedmohradského kniežaťa Gabriela Betlena, vtedajšieho pána mesta, s Katarínou Brandenburskou).

Úplne odlišné využitie mal dom v polovici 17. storočia. V roku 1640 v ňom totiž rád jezuitov zriadil lekáreň, ktorá, podľa dobových dokumentov, svojou odbornou úrovňou patrila medzi najslávnejšie v celom Uhorsku. 

Neskoršie obdobia priniesli domu množstvo stavebných úprav a prestavieb, z ktorých jednou z najvýznamnejších bola v 17. storočí prístavba renesančnej arkády vo dvore. Dodnes dom zaujme viacerými renesančnými a gotickými architektonickými prvkami.

## Zdroje
* S. Bellan, A. Vojček, *55 najkrajších gotických pamiatok Slovenska*, Príroda, Bratislava, 2009, ISBN 978-80-07-01641-5
* Najslávnejšie lekárne u nás viedli jezuiti 

## Referencie

Kategória:Kultúrne pamiatky v okrese Košice I
Kategória:Budovy v Košiciach
Kategória:Gotické stavby na Slovensku
Halomonas sp002966495

thumb|''Halomonas sp002966495'' v elektrónovom mikroskope

**Halomonas sp002966495** (starší názov, t.j. názov kmeňa: **GFAJ-1**) je druh baktérie z rodu Halomonas.

Ide o extrémofilnú baktériu, ktorá bola izolovaná zo superslaného a alkalického jazera Mono v centrálnej Kalifornii.

Dňa 2. decembra 2010 ohlásili jej objav na tlačovej konferencii v NASA. Všetky (zatiaľ známe) formy života na Zemi sú zložené z uhlíka, vodíka, dusíka, kyslíka, fosforu a síry. Objavili sa domnienky, že táto baktéria je výnimočná v tom, že vo svojej DNA má namiesto fosforu arzén (tieto domnienky zatiaľ neboli potvrdené). Objav tejto baktérie, ak sa ukáže pravdivý, posilňuje dlhotrvajúcu predstavu, že prípadný život na iných planétach by mohol mať odlišné chemické zloženie od života na Zemi. Na výskum sa však čoskoro po uverejnení zniesla kritika zo strany vedeckej verejnosti.

Baktéria bola izolovaná americkou geobiologičkou Felise Wolfeovou-Simonovou.

## Zdroj
* 

## Externé odkazy
* A Bacterium That Can Grow by Using Arsenic Instead of Phosphorus - pôvodná práca  v  Science - abstrakt (anglicky)
* Článok NASA - NASA-Funded Research Discovers Life Built With Toxic Chemical  (anglicky)

## Referencie


Kategória:Halomonadaceae
Zádielske Dvorníky

**Zádielske Dvorníky** boli v rokoch 1964 až 1990 obec v okrese Košice-okolie, ktorá vznikla spojením obcí Zádiel, Dvorníky a Včeláre. V roku 1990 sa miestna časť Zádiel osamostatnila a zvyšná časť sa premenovala na Dvorníky-Včeláre.

## Pozri aj
* Dvorníky-Včeláre
* Zádiel

## Referencie

Kategória:Slovenské obce zaniknuté rozdelením
Hutky

**Hutky** boli v rokoch 1986 až 1990 obec v okrese Košice-okolie, ktorá vznikla spojením obcí Nižná a Vyšná Hutka. V roku 1990 sa obe časti spojenej obce rozhodli opätovne rozdeliť, čím sa administratívna situácia vrátila do stavu spred roka 1986.

## Pozri aj
* Nižná Hutka
* Vyšná Hutka

## Referencie

Kategória:Slovenské obce zaniknuté rozdelením
Sony Ericsson Xperia X1

náhľad|Sony Ericsson Xperia X1
**Sony Ericsson Xperia X1** je prvý komunikátor spoločnosti Sony Ericsson s operačným systémom Windows Mobile 6.1. Prístroj vyrobila firma HTC.

## Výbava

* Dotykový 3" TFT displej (800×480 pixelov)
* Vysúvacia hardwarová QWERTY klávesnica
* Podpora mobilných sietí GSM 850, 900, 1800 a 1900 MHz
* Procesor ARM 11, 520&nbsp;Mhz
* Pamäť 400 MB rozšíriteľná pamäťovými kartami microSD
* Bluetooth, GPRS, EDGE, UMTS, HSDPA / HSUPA
* aGPS
* Wi-Fi
* Optický joystick
* FM rádio s RDS
* 3,2 megapixlový digitálny fotoaparát s autofocusom
* Batéria 1 500 mAh

## Zdroj
* 

Xperia X1
Kategória:GPS navigačné prístroje
Cena Lux

right|thumb|Cena Lux
**Cena Lux** (po latinsky svetlo) je filmovou cenou, ktorú každý rok udeľuje Európsky parlament. Ocenenie bolo založené v roku 2007 s cieľom podporovať európsky filmový priemysel. Určená je predovšetkým pre filmy, ktoré rozoberajú témy súvisiace s európskou identitou alebo históriou. 

## Súťažné kritéria
Filmy, ktoré sa môžu uchádzať o získanie ceny musia spĺňať nasledujúce kritéria:
* ide o fikciu alebo dokument (môže byť aj animovaný)
* minimálna dĺžka 60 minút
* produkcia alebo ko-produkcia v členskom štáte EÚ alebo na Islande, Lichtenštajnsku, Nórsku alebo Švajčiarsku
* zobrazuje európske hodnoty alebo rozmanitosť európskej kultúry či histórie, prípadne sa zaoberá témou európskej integrácie
* mal verejnú premiéru v období od prvého mája predchádzajúceho roka do prvého júna aktuálneho roka 

## Výber víťaza
Začiatkom leta Parlament zverejňuje názvy desiatky filmov, ktoré postupujú do pomyselného semifinále. Z nich následne porota, o ktorej zložení rozhoduje parlamentný Výbor pre kultúru a zasadajú v nej i autori víťazných filmov z predošlých ročníkov, vyberie trojicu finalistov. O celkovom víťazovi rozhodujú europoslanci počas novembrovej plenárnej schôdze pomocou internetového hlasovania. Môžu sa ho zúčastniť len tí, ktorí videli všetky tri filmy. 

## Odmena
Odmenou pre víťaza nie je hotovosť, ale finančné krytie nákladov na výrobu titulkov vo všetkých úradných jazykoch EÚ a pomoc pri distribúcii filmu, aby ho mohlo zhliadnuť čo možno najväčšie publikum.

## Predošlí víťazi

## Iné projekty

## Externé odkazy

*oficiálna internetová stránka
*tematická stránka na webe Európskeho parlamentu

Kategória:Filmové ocenenia
Top (odev)

[thumb|Šaty pozostávajúce z [Paličkovaná čipka|čipkovaného topu a šifónovej sukne.]]
**Top** je časť oblečenia, ktorá slúži k zakrytiu hornej časti ľudského tela. Názov pochádza z anglického slova *top*, označujúceho vrch, vršok a pod.  Top je ženským oblečením (u mužov sa tento typ oblečenia nazýva tielko, v angličtine sa používa aj pomenovanie *top*).

## Druhy topov
Podľa vzhľadu sa topy rozdeľujú:
* tank top – bezrukávový top, ktorý udržiavajú na pleciach ramienka
*crop top – top (zvyčajne s krátkymi rukávmi alebo s ramienkami) zakrývajúci len prsia
* tubový top – top bez ramienok alebo rukávov, udržiavaný len na prsiach a bokoch
* halter top – top udržiavaný jedným pruhom otočeným okolo krku
* rolákový top – top s rolákovým golierom


Súbor:Hüfthose.jpg|Crop top
Súbor:European teenage girl 2008.JPG|Tank top
Súbor:Hannah Harper 1.jpg|Tubový top
Súbor:Flavia de oliveira1.jpg|Halter top
Súbor:Bangalore, India Model 2.jpg|Rolákový top


## Referencie


## Iné projekty

Kategória:Odevy
Alexandr Michajlovič Ľapunov

**Alexandr Michajlovič Ľapunov** (; * 6. jún (podľa Juliánskeho kalendára 25. máj) 1857, Jaroslavľ, Rusko, vtedy Ruská ríša - † 3. november 1918, Odesa, Ukrajina, vtedy Ukrajinská ľudová republika) bol ruský matematik a fyzik. Je známy predovšetkým vďaka práci v oblastiach diferenciálnych rovníc, dynamických systémov, teórie potenciálu, matematickej fyziky a teórie pravdepodobnosti. Je po ňom pomenované veľké množstvo matematických viet a konceptov.

## Iné projekty

Kategória:Narodenia v 1857
Kategória:Úmrtia v 1918
Kategória:Ruskí matematici
Kategória:Ruskí fyzici
Kategória:Obete samovrážd
Kategória:Osobnosti z Jaroslavľa
Nestrieľajte do labutí

***Nestrieľajte do labutí*** je štvrtý album slovenskej rockovej skupiny Nocadeň. Album dňa 6. februára 2006 vydalo hudobné vydavateľstvo Universal Music.

## Zoznam skladieb

## Výroba albumu
* Rasťo Kopina - spev harmonika
* Róbert Kopina - gitara, klávesové nástroje, E-Bow, vokály
* Boris Mihálik - basová gitara
* Peter Gufrovič - bicie nástroje, perkusie
;Hostia
* Vladimír Gnepa - klávesové nástroje (3, 5, 7), programovanie (5)
* Martin Husovský - klavír (6)
* Martin Migaš - programovanie (5)
; Produkcia
* Martin Migaš, Vladimír Gnepa - koproducenti
* Vladimír Gnepa - nahrávanie, mixovanie, mastering
* Ing. Gabriel Nikházy, Štefan Kráľovič - nahrávanie
* Rasťo Kopina, Róbert Kopina - mixovanie

## Referencie

Kategória:Albumy Nocadeň
Kategória:Hudobné albumy z 2006
Zámok Hrádek u Nechanic

thumb|Čelný pohľad na zámok Hrádek u Nechanic (2010)
thumb|Zámok v januári 2004

**Zámok Hrádek u Nechanic** je novogotický zámocký objekt ležiaci na miernej vyvýšenine  severozápadne od centra obce Hrádek,  juhovýchodne od mesta Nechanice a  západne od Hradca Králové v okrese Hradec Králové. 

## Dejiny
thumb|left|Postupná oprava fasády zámku Hrádek na pôvodnú červenú farbu
Zámok dal postaviť v rokoch 1839 – 1854, ako hlavné reprezentatívne sídlo grófov z Harrachu, František Arnošt Harrach. Projekt zámockej budovy v štýle romantickej neogotiky, tzv. tudorskej gotiky bol vypracovaný podľa nerealizovaného projektu prestavby anglického zámku Crewe Hall od G. B. Lamba z polovice 17. storočia. Projekt upravil a v detailoch previedol významný rakúsky architekt Karel Fischer. Ten tiež navrhoval všetky interiéry zámku. Okolie zámku bolo súčasna s výstavbou upravené ako anglický park. V časti vznikla aj obora a bažantnica.

V roku 1945 bol zámok na základe tzv. Benešových dekrétov znárodnený. Od roku 1953 je sprístupnený verejnosti. V roku 2001 bol vyhlásený národnou kultúrnou pamiatkou. V roku 1964 boli v parku zámku natáčané scény z filmu Atentát. O dva roky neskôr sa tu natáčala časť filmu Hotel pro cizince a v roku 1978 časť rozprávky Princ a Večernice.

## Opis

Zámok tvorí dvojica poschodových krídiel, vzájomne zvierajúcich uhol cca 110° a vybiehajúcich z ústrednej, vežovitej časti tak, že pôdorys zámku pripomína široko otvorené písmeno **V**. Pôdorys je ďalej ozvláštnený radom rizalitov. Silueta zámku je bohato vymodelovaná pomocou cimburia a ďalších quasifortifikačných prvkov. Zámok má veľmi ploché strechy, ktoré sú navyše skryté za atikou. V ľavej časti zámku siluetu dopĺňa veža. 

Reprezentatívne interiéry zámku sú luxusne riešené a vybavené nielen množstvom súdobého nábytku, ale aj radom starožitných prvkov prevezených na zámok najmä z Talianska a Rakúska. Ide pritom ako o stavebné prvky, napríklad portály či kompletné drevené vyrezávané stropy, tak o starožitný nábytok a ďalšie umelecké predmety. K najskvelejším dielam v zámku patria vzácne obrazy nemeckých majstrov z konca 15. storočia v zámockej kaplnke sv. Anny. Pozoruhodný je tiež súbor obrazov anatomických anomálií z 18. storočia. 

Zámok je nielen najmladším neogotickým zámkom v Česku, ale patrí k najmladším zámockým stavbám v Česku vôbec.

## Referencie


## Pozri aj
* Zoznam zámkov v Česku

## Iné projekty

## Externé odkazy
* Oficiálna stránka
* Zámok Hrádek u Nechanic 

## Zdroj

Hrádek u Nechanic
Kategória:Národné kultúrne pamiatky v Královohradeckom kraji
Kategória:Neogotické stavby v Česku
Kategória:Stavby v okrese Hradec Králové
Suí Vesan

**Suí Vesan** (* 9. september 1966, Ilava), vlastným menom Jana Ondrejková rod. Hlobenová, je slovenská folkovo - gospelová speváčka, skladateľka a inštrumentalistka. Vyštudovala pedagogickú školu a do roku 2001 učila v materskej škole.

## Hudobná kariéra
Svoj prvý album vydala v roku 2001, ale jej prvé hudobné pokusy je možné datovať už od roku 1982, kedy vznikla jej prvá pieseň. Pri hraní svojich piesní nevyužíva len bežné hudobné nástroje ako je napríklad gitara, mandolína a flauta, ale aj makovicu, bodliak alebo steblo suchej trávy. Jej najväčším hitom je pieseň „Makovienka“ z prvého albumu.

Na koncertoch hráva aj so svojím manželom Radoslavom Vesan.

## Diskografia
* 2001 – *[[Suí]]*
* 2005 – *[[Merging With the Brook]]*
* 2008 – *[[Obnovenie Renewal]]*

## Externé odkazy
Oficiálna stránka 

Kategória:Slovenské folkové speváčky
Kategória:Slovenské gospelové speváčky
Kategória:Slovenskí skladatelia modernej hudby
Kategória:Osobnosti z Ilavy
Agentúra Spojených štátov amerických pre medzinárodný rozvoj

náhľad|Súčasné logo USAID
**Agentúra Spojených štátov amerických pre medzinárodný rozvoj** ( *United States Agency for International Development, USAID*), či **Americká agentúra pre medzinárodný rozvoj**, je agentúra federálnej vlády Spojených štátov amerických, zodpovedná primárne za administráciu zahraničnej civilnej pomoci. Bola založená roku 1961 výkonným rozhodnutím prezidenta Johna F. Kennedyho za účelom realizácie programov rozvojovej pomoci v oblastiach schválených Kongresom na základe zákona *Foreign Assistance Act* z roku 1961. USAID, ako nezávislá federálna agentúra, získava súhrnné zahranično-politické smernice od amerického Ministerstva zahraničných vecí a usiluje o „podanie pomocnej ruky ľuďom v zámorí, bojujúcim za lepší život, za účelom zotavenia z katastrof, či tým, ktorí sa snažia žiť v slobodnej a demokratickej krajine.“

Oficiálne ciele USAID zahrňujú poskytovanie „ekonomickej, rozvojovej a humanitárnej pomoci po celom svete na podporu amerických zahranično-politických cieľov.“ Agentúra pôsobí v subsaharskej Afrike, Ázii, na Blízkom východe, v Latinskej Amerike a Karibiku, Európe a Eurázii.

## Referencie


## Externé odkazy
* Oficiálne internetové stránky 
* The New York Times – Články o USAID 

## Zdroj
* 

Kategória:Federálne agentúry USA
María Isabel

**María Isabel López Rodríguez** (* 4. január 1995, Ayamonte, Huelva, Španielsko) je speváčka, herečka a víťazka Junior Eurovision Song Contest 2004 s piesňou *Antes muerta que sencilla*. Vyhrala ju s počtom bodov 171, čo je doteraz najvyššie získané bodové ohodnotenie súťažiaceho. Táto pesnička sa po skončení súťaže začala hrať v rádiách vo viac ako 20 štátoch. Len v Španielsku sa predal viac ako milión jej albumov.

V roku 2004 vyšiel jej prvý album s názvom *[[No me toques las palmas que me conozco]]*, na ktorom sa nachádza aj pieseň z Eurovízie.

María Isabel si v roku 2007 zahrala vo filme s názvom Ángeles S.A. Od roku 2009 má vlastnú reláciu Los Lunnis v Televisión Española (TVE).

## Diskografia
### Albumy

### Single
* 2004 "Antes Muerta que Sencilla" — #36 BEL,#8 CH, #6 FR,#1 SP
* 2004 "No Me Toques Las Palmas Que Me Conozco" — #2 SP
* 2004 "La Vida Es Bella" — #8 SP
* 2005 "Pues Va A Ser Que No" — #1 SP
* 2006 "En Mi Jardín (Hope Has Wings)" — #6 SP Is Brie Larson's Cover from Barbie & The Magic of Pegasus
* 2006 "Quién Da La Vez" — promo only
* 2006 "De Qué Vas" - #56 SP
* 2007 "Cuando No Estás" - TBA
* 2009 "Cosquillitas" - TBA

## Zdroj

Kategória:Španielske speváčky
Kategória:Narodenia v 1995
Téleklos

**Téleklos** () bol kráľ Sparty približne v polovici ôsmeho storočia pred Kr. (možno 760 – 740 pred Kr.). Pochádzal z kráľovského rodu Agiovcov. Jeho spolukráľom  z kráľovského rodu Eurypontovcov bol Nikandros.

Skutočné dejiny starovekej Sparty z obdobia, keď mal vládnuť Téleklos sú známe len povrchne. Súčasníkmi zaznamenané neboli a pribúdajúcim časom sa stopy dejinných udalostí strácali a antickí historici, ktorí ich neskôr zaznamenali už čerpali zo zdrojov, kde už ťažko odlíšime skutočné udalosti od vymyslených legiend a mýtov.
Historik Herodotos žijúci v piatom storočí pred Kr. nezaznamenal žiadne udalosti týkajúce sa kráľa Télekla. Zmieňuje sa o ňom len ako o predkovi Leónida I. v kráľovskej línii rodu Agiovcov.

Viac sa dozvedáme od historika a geografa Pausania, ktorý v druhom storočí navštívil Grécko a popri opisoch krajiny a jej pamätihodností písal aj o jej histórii. Pausanias vo svojej knihe *Opis Grécka* píše, že za panovania kráľa Télekla Sparta už takmer dovŕšila dobýjanie územia Lakónie. Sparťania dobyli mestá achájskych starousadlíkov Amyklai, Faris a Geranthrae. Mestá Faris a Geranthrae boli útokom Sparťanov vydesené a vzdali sa bez boja. Amyklai však Sparťanom kládlo húževnatý odpor, ale nakoniec dobyvateľom podľahlo.

Pausanias zaznamenal aj udalosť, ktorá sa podľa neho mala neskôr stať jednou z príčin vypuknutia vojenského konfliktu medzi Spartou a Messéniou. Tento príbeh rozpráva, že na hraniciach medzi Spartou a Messéniou sa každoročne konali oslavy pri chráme bohyne Artemis. Sparťania a Messénčania ich oslavovali spolu až do chvíle, keď Messénčania zavraždili na týchto oslavách kráľa Sparty Télekla, ktorý im chcel zabrániť únosu spartských panien. Unesené a znásilnené panny údajne neskôr spáchali samovraždu. Podľa Messénčanov sa však táto udalosť odohrala inak. Mladí Sparťania preoblečení za dievčatá sa s ukrytými dýkami počas noci pokúsili zavraždiť messénskych šľachticov. Messénčania sa bránili a pri tomto incidente bol zabitý aj kráľ Téleklos. Následníkom Télekla sa stal jeho syn  Alkamenes.

## Zdroje
* Herodotos, *História*, VII, 204.
* Pausanias, *Periégésis tés Hellados*,  3, 2, 6; 3, 2, 7; 4, 4, 1; 4, 4, 2; 4, 4, 4.

Kategória:Vládcovia Sparty
The Suite Life on Deck

***The Suite Life on Deck*** je televízny seriál z dielne spoločnosti Disney, vysielaný na programe Disney Channel a Disney XD. Na Slovensku (Disney Channel-Česko/Maďarsko) sa začal vysielať 4. októbra 2010. Seriál má 3 série, pričom v USA už sa seriál nevysiela. Na Disney Channel-Česko/Maďarsko sa práve vysiela 3. séria. Ide o o voľné pokračovanie seriálu The Suite Life of Zack & Cody.

## Dej

Seriál sa odohráva na palube lodi S.S. Tipton, toho času majetku pána Tiptona. Novým manažérom lode sa stáva známy Marion Moseby (Phill Lewis). Na lodi sa chystá jedinečný projekt "Seven Seas High", do ktorého pán Tipton prihlásil svoju hlúpu dcéru London Tipton (Brenda Song). Aj Carey Martin (Kim Rhodes) sa rozhodne, že svoje pätnásťročné deti-dvojčatá Zacka (Dylan Sprouse) a Codyho (Cole Sprouse) prihlási do toho istého projektu, z čoho pán Moseby rozhodne radosť nemá. Do deja vstupuje nová postava - Bailey Pickett (Debby Ryan), ktorá sa vydáva najprv za chlapca. Hneď v prvom diele tiež dôjde k ubytovaniu postáv: Zack dostáva súkromnú kajutu, Cody dostáva tučného spolubývajúceho Woodyho Finka (Matthew Timmons). London znechutená tým, že nezískala nadštandardnú kajutu, nakoniec prijíma ako spolubývajúcu Bailey. V druhej sérii príde spolubývajúci i Zackovi - Marcus Little (Doc Shaw).

## Zoznam častí
*Zoznam častí seriálu The Suite Life on Deck

## Zmeny oproti seriálu The Suite Life of Zack & Cody
* dej sa neodohráva v hoteli Tipton, ale na lodi S.S. Tipton
* dej sa teraz nedrží spoločných patálií dvojčiat, každý z nich už prežíva vo väčšine dielov samostatné príbehy
* seriál opustilo niekoľko postáv: Carey Martin, Muriel, Esteban Chulio Ricardo de la Montoya Gonzales, Maddie Fitzpatrick a ďalšie

## Hlavné úlohy

## Vedľajšie úlohy

## Externé odkazy
* 
* 

Kategória:Televízne seriály USA
Kategória:Detské filmy a seriály
Kategória:Sitkomy USA
Kategória:Televízne seriály z roku 2008
Kategória:Televízne seriály Disney Channel
Majstrovstvá Južnej Ameriky vo futbale 1920

**Majstrovstvá Južnej Ameriky vo futbale 1920** boli štvrté kontinentálne majstrovstvá Južnej Ameriky. Turnaj sa uskutočnil v Valparaíso v Čile od 11. septembra do 29. októbra. Víťazom sa stala reprezentácia Uruguaja. Najlepším strelcom sa stali Uruguajčania José Pérez a Ángel Romano s tromi gólmi.

## Účastníci turnaja
Na turnaj automaticky postúpili reprezentácie:  
* 
* 
* 
* 

## Štadióny
Všetky zápasy sa odohrali vo Viña del Mar na štadióne Estadio Valparaíso Sporting Club, s kapacitou 16 000 divákoch.

## Tabuľka

## Výsledky

----

----

----

----

----

## Strelci

**3 góly**
* José Pérez
* Ángel Romano
**2 góly**
* Raúl Echeverría
**1 gól**
* Miguel Dellavalle

**1 gól**
* Julio Libonatti
* Ismael Alvariza
* Hernando Bolados
* Aurelio Domínguez
* Antonio Campolo
* José Piendibene
* Antonio Urdinarán

thumb|300px|left|Uruguajská víťazná zostava turnaja.

## Externé odkazy
*Majstrovstvá Južnej Ameriky vo futbale 1920 - štatistiky 

Kategória:Copa América
Kategória:Futbal v 1920
Futbal